钦定古今图书集成/方舆汇编/职方典/第1125卷 > 《鸡鸣山记》艾叔午
## 钦定古今图书集成/方舆汇编/职方典/第1125卷 > 《鸡鸣山记》艾叔午

鸡鸣山去县治西南九十里。地接通城之“梓木，有古
道焉。山峻石岋，嵯峨蜿蟺，或援其扈，或附其𪩘，或陟
其岵，或蹑其岨，或降其坂，或缘其阿，或依其崔嵬然
俯眺其崖壑。山瀑石决，潨激陡峻之下时或伏腊，则
《滑叶》攘攘，沍淋酷炽，行者病甚。”嘉靖戊子岁，里人王
绅倡义重修，乃托募于僧“海旺其扈者，取其平直渠”
以泄其泽；驶𪩘者裁其高下，土以实其虚；危岵者撇
其耿塞，栈以齐其侵；蔓岨者平其苴碛，凿以广其
“隘坂者从其高阔，石以叠其深浚；阿者顺其曲折，堤
以缀其陉绝；崔嵬者从其崥伏，砌以卫其碎裂。纵约
十五里，横约四尺，经始于秋七月，毕工于冬十一月
也。”坦坦如底，舆徒称利。噫！诸君子其利于人亦溥矣
哉！视世之崇虚以蠹民财者，用心不同矣。而况修理
道路，又王政所系，诸君子不少有裨于时政也。欤予
道过廖翁双厓，喜而诗之，乃遂属以记志于石。诸君
子姓名序如左：